31986R0715
L 065/18
JURNALUL OFÍCIAL AL UNIUNII EUROPENE
REGULAMENTUL (CEE) NR. 715/86 AL COMISIEI
din 6 martie 1986
de modificare a Regulamentului (CEE) nr. 3143/85 privind vânzarea cu preț redus a untului de intervenție destinat consumului direct sub formă de unt concentrat
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CEE) nr. 3768/85 (2), în special articolul 6 alineatul (7),
întrucât Regulamentul (CEE) nr. 3143/85 (3) al Comisiei, modificat ultima dată de Regulamentul (CEE) nr. 713/86 (4), introduce un sistem de vânzare la preț redus a untului de intervenție destinat consumului direct sub formă de unt concentrat;
întrucât în articolul 2 alineatul (4) și în articolul 4 alineatul (4) din Regulamentul (CEE) nr. 3143/85 se stabilesc termenele pentru extragerea untului, pentru transformarea sa în unt concentrat și pentru ambalare; întrucât experiența dobândită a arătat că producătorii au dificultăți în a respecta aceste termene; întrucât se impune, prin urmare, prevederea unor termene mai lungi;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Regulamentul (CEE) nr. 3143/85 se modifică după cum urmează:
1.
În articolul 2 alineatul (4) al treilea paragraf, „douăsprezece zile” se înlocuiește cu „cincisprezece zile”.
2.
În articolul 4 alineatul (4), „șaizeci de zile” se înlocuiește cu „nouăzeci de zile”.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică contractelor deja încheiate.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 martie 1986.